stanford-oval/wikipedia huggingface dataset:
ישיבת כנסת ישראל (מיסודו של רבי חיים בן עטר)
הערות שוליים

↑  מאיר בניהו, "לתולדות בית המדרש 'כנסת ישראל' בירושלים", בתוך: ירושלים - רבעון לחקר ירושלים ותולדותיה, שנה ב עמוד קג.
באותה תקופה ישב לפניו רבי משה פרנקו ורשם מפיו חידושים על חמשה חומשי התורה, נדפסו תחת השם מאור חיים, לונדון, תש"ף. תיאורו את שהותו של ר"ח בן עטר באיטליה ומסעו לארץ ישראל פורסם על ידי מאיר בניהו, "מסעו של ר' חיים אבן עטר לארץ ישראל", הד המזרח כרך ב, גליונות ד-ז.
↑  יעקב נאכט, "ארבעה מכתבים", מגנזי ירושלים כ"ה, עמ' 12-13.
↑  השוו: תלמוד בבלי, מסכת ראש השנה, דף ל"א, עמוד ב': ”וטבריא עמוקה מכולן... אמר רבי יוחנן: ומשם עתידין ליגאל, שנאמר: התנערי מעפר קומי שבי”.
↑  כיום "בית כנסת אור החיים". לתיאור והערכה למקום מזווית אדריכלית ראו: יעקב פינקרפלד, בתי הכנסיות בארץ ישראל, עמודים כג - כז, ירושלים, ה'תש"ו.
↑  מאיר בניהו, "לתולדות בית המדרש 'כנסת ישראל' בירושלים", בתוך: ירושלים - רבעון לחקר ירושלים ותולדותיה, שנה ב, עמודים קד-קו.
↑  רבי חיים בן עטר, ראשון לציון, קושטא, תק"י, באתר היברובוקס. ארבע מסכתות הם פירשו תוך תקופה קצרה של כמה חודשים. שכן בתקופה ששהו בפקיעין (בסיון ותמוז ה'תק"ב) כתב רבי חיים בן עטר לוועד כנסת ישראל: ”שבמעט זמן למדנו קרוב לד' מסכתות של גמרא, ופירושנו כל המסכתות על פי שיטת הרמב"ם ז"ל, ועשינו חיבור נכבד, ובקרוב יהיה נדפס בקוסטאנדינא, ויראו עיניהם פירות מדרש כנסת ישראל וישמח לבם.”.
↑  ראו בהקדמת בנו רבי שלמה חסאן לספרו מכתם לדוד (ליבורנו, תקנ"ב): ”יצק מים על ידיו [=של רבי חיים בן עטר], אשר כתב לו רובי תורותיו, כותבה ומגיהה ודורשה”.
↑  רבי חיים בן עטר, פרי תאר, הקדמה, באתר היברובוקס.
↑  חיים יוסף דוד אזולאי, דבש לפי, ליבורנו ה'תקס"א, מערכת ת' אות מ"א, דף צ"א עמוד א.
↑  מאיר בניהו, "לתולדות בית המדרש 'כנסת ישראל' בירושלים", בתוך: ירושלים - רבעון לחקר ירושלים ותולדותיה, שנה ב, עמודים קט-קיד.
↑  ראו הקדמת ספרו.
↑  ייתכן והוא רבי מרדכי שטרית שחתם בשנת ה'תקכ"ו על אגרת השליחות עבור ישיבת כנסת ישראל באתר: ווינרס.
| --- | --- |
בקרת זהויות :  NLI: 987007311520305171 
שער הספר "ראשון לציון", בו הועלתה פרשנות לתלמוד - פרי הלימוד ב"כנסת ישראל"
מכת"ז

שוטרים מתיזים סילון מים מטווח קצר ופוגעים בראשו של מפגין
מכת"ז של משטרת ישראל במהלך יום פתוח של המשטרה והקהילה
מכת"ז צ'כי טטרה 815
מכת"זית בשימוש באיילון צפון בהפגנה נגד הרפורמה המשפטית 18.07.2023 משטרת ישראל
הפעלת מכת"ז נגד מפגינים ליד קניון עזריאלי, מאי 2024
מכת"ז – מְכוֹנִית הַתָּזָה (מכונה גם מכת"זית), היא כלי רכב לפיזור הפגנות המצויד בתותח מים המתיז סילוני מים חזקים. זהו רכב כבד, שממוגן בפני יידוי אבנים ובקבוקי תבערה, ונועד לפזר הפגנות והתפרעויות באמצעות התזת סילוני מים חזקים על המפגינים – דבר שמאלץ אותם לסגת אחורה.
מאפיינים

הגרסאות המודרניות ביותר של רכבי התזה אינן חושפות את המפעיל להפגנות או להתפרעויות, ונשלטות מרחוק מתוך הרכב על ידי ג'ויסטיק. דגם שנבנה על ידי חברת רוזנבאואר האוסטרית עבור המשטרה הגרמנית, יכול לשאת 10,000 ליטר מים, שיכולים להיות מותזים לכל הכיוונים באמצעות שלושה תותחים, כולם נשלטים מרחוק מתוך הרכב באמצעות ג'ויסטיק. לרכב שני תותחים מקדימה עם קצב זרימה של 20 ליטר לשנייה, ותותח אחורי אחד עם קצב של 15 ליטר לשנייה.
יכולותיו המבצעיות של המכת"ז בשירות משטרת ישראל הן:
התזת סילוני מים ו/או גז ו/או צבע בפולסים ארוכים או קצרים בטווח יעיל של 40 מטר.
צילום ותיעוד זירת האירוע באמצעות מצלמה מקבילת תותח מים עם מוניטור לשליטה ולצפייה מהמכת"ז.
מצלמה אחורית לצפייה בנסיעה לאחור ולאיתור מפגינים מאחור.
יכולת כיבוי עצמית של 360 מעלות באמצעות קצף, לשם כיבוי בקבוקי תבערה או צמיגים בוערים.
יכולת הגנה עצמית באמצעות מיסוך גז מדמיע סביב הרכב.
פריצה והדיפת מחסומים קשיחים, המונחים על הדרך באמצעות מגוב קדמי.
לעיתים מי המכת"ז צבועים בצבע, בדרך כלל כחול, דבר שמאפשר גם זיהוי של המפגינים לאחר פיזור ההפגנה.
במקרים בודדים מכל המכת"ז מכיל גם "בואש" – נוזל בעל ריח דוחה, שנדבק לגופם ולבגדיהם של האנשים שהמשטרה מנסה לפזר.
בטיחות

שימוש בתותחי מים בהקשרים של שליטה בהתפרעויות עלול להוביל לפציעה או למוות. הרוגים נרשמו באינדונזיה (בשנת 1996, כאשר המטען של התותח הכיל אמוניה), זימבבואה (בשנת 2007, כאשר השימוש בתותחים על קהל בלתי-אלים עורר בהלה ומנוסה המונית), טורקיה (בשנת 2013, כאשר המטען היה מרופד בגז מדמיע נוזלי), אוקראינה (בשנת 2014, עם מותו של הפעיל ואיש העסקים בוגדן קליניאק, שעל פי הדיווחים חלה בדלקת ריאות לאחר שהתיזו עליו מים בטמפרטורה נמוכה ביותר) ודרום קוריאה (בשנת 2016, כאשר חקלאי בן 68 מת לאחר פציעות שנגרמו מהתזת המים). תותחי מים שהיו בשימוש במהלך שנות ה-60 של המאה ה-20, שהיו בדרך כלל כבאיות מותאמות, היו מפילים את המפגינים ומדי פעם קורעים את בגדיהם.
ב-30 בספטמבר 2010, במהלך הפגנת מחאה נגד פרויקט שטוטגרט 21 בגרמניה, נפגע מפגין מתותח מים בפניו. דיטריך וגנר, מהנדס בדימוס, סבל מנזק בעפעפיים וברשתית, וכתוצאה מכך מאובדן ראייה כמעט מוחלט. תצלומים גרפיים מהאירוע עוררו ויכוח לאומי על אכזריות משטרתית ופרופורציות בשימוש בכוח המדינה.
שימוש בעולם > בישראל

חברת "נגררים בית-אלפא" (שאחר כך שונה שמה ל"בית-אלפא טכנולוגיות") של קיבוץ בית אלפא, החלה לייצר מכוניות התזה בשנת 1986. הם היו הסבה של דגם הכבאית של המפעל, עם פיתוח של תותח מים חסכוני. 14 כלי רכב נמכרו תוך שנה וחצי למשטרת ישראל, לדרום אפריקה, לצרפת ולתאילנד. את שיווק המוצר בעולם ניהל סגן ניצב בדימוס אמנון הלפר, באמצעות החברה "אבנון אינטרנשיונל" שהקים. בישראל נעשה בהן שימוש לראשונה לפיזור הפגנות של חרדים בירושלים במסגרת המאבק נגד פתיחת בתי קולנוע בשבת. עם תחילת האינתיפאדה הראשונה נעשה ניסיון למכור מכת"זיות לצה"ל, למטרת פיזור הפגנות בשטחים, אך הוא החליט לא לרכוש אותן.
בתחילת שנות ה-2000, בשל העלייה בהתקוממויות האזרחיות ברחבי העולם, מכר בית אלפא רכבי פיזור הפגנות למספר רב של מדינות, בהן: רוסיה, סין, טורקיה, ארצות הברית, לטביה, זמביה, ארגנטינה וסווזילנד. במשך השנים נמתחה ביקורת על המפעל, על כך שהוא מוכר ציוד לפיזור הפגנות למשטרים רודניים ברחבי העולם. בתגובה נהג מייסד המפעל, גדעון צימנד, לומר "עדיף שיתיזו מים משיירו על ההמון". בתחילת שנת 2020 מכר קיבוץ בית אלפא את המפעל לחברת "גבעסול", לאחר שספג הפסדים וסבל ממיעוט הזמנות. בהמשך אותה שנה נמכרה החברה ל-HOS Technology R&D.
בשנת 2008 נכנס לראשונה השימוש במכת"זית מסוג בואש על ידי משטרת ישראל, במהלך הפגנות של פעילי שמאל ופלסטינים נגד גדר ההפרדה. בשנת 2009 נכנס הבואש לשימוש גם בכוחות צה"ל הפועלים בשטחים. לטענת פעילי שמאל, הבואש משמש גם כאמצעי לענישה קולקטיבית, כשהנוזל שלו מותז על בתים ועסקים שאינם קשורים להפגנות.
בסוף העשור השני של המאה ה-21 הגבירה משטרת ישראל את השימוש במכת"זיות לפיזור הפגנות, בין היתר בהפגנות יוצאי אתיופיה ובהפגנות החרדים. ביולי 2020 דווח כי המשטרה משתמשת במכת"זיות בניגוד לנוהל שאוסר פגיעה בראשים של מפגינים.
גם חברת כארמור סיפקה מספר רכבי פיזור הפגנות למשטרת ישראל ב-2012. כמו כן סופקו מכת"זיות שלה למשטרת ברזיל בסאו פאולו.
שימוש בעולם > בממלכה המאוחדת

בממלכה המאוחדת שימוש בתותחי מים נגד אזרחים מחוץ לצפון אירלנד אינו מאושר, וידרש אישור סטטוטורי של הפרלמנט באנגליה, או של הפרלמנט הוולשי או בפרלמנט הסקוטי, בכדי לאשר את שימוש בהם. שירות המשטרה של צפון אירלנד מחזיק שש מכת"זיות. בשנת 2003, ניסה קיבוץ בית אלפא למכור, ללא הצלחה, מכת"זיות נגד מהומות באצטדיונים באנגליה.
ביוני 2014, ראש עיריית לונדון בוריס ג'ונסון, אישר למשטרת המטרופולין של לונדון, לרכוש שלוש מכת"זיות מיד שנייה מהמשטרה הפדרלית הגרמנית, בעלות של כמיליון ליש"ט. אך לאחר מחקר על בטיחותן ויעילותן, הודיעה בפרלמנט שרת הפנים תרזה מיי, ביולי 2015, כי החליטה שלא לתת להן רישיון לשימוש. הן נמכרו בנובמבר 2018 לחלקי חילוף.
שימוש בעולם > בגרמניה

בגרמניה נעשה שימוש במכוניות התזה לפיזור הפגנות לראשונה כבר בשנות ה-30 של המאה ה-20.
שימוש בעולם > בדרום אפריקה

בדרום אפריקה היו כלי הרכב של בית אלפא בשימוש בתקופת האפרטהייד נגד מפגינים שחורים. הקיבוץ הכחיש שכלי הרכב הם תוצרתו, והודיע, בספטמבר 1989, כי סופקו חמישה תותחי מים ולא סופקו משאיות, משום שהחברים מתנגדים לכך.
שימוש בעולם > בצרפת

בצרפת נעשה לראשונה שימוש נרחב במכת"זית במהומות מאי 1968. מאז נעשה בהם שימוש באופן נרחב בעת הפגנות ומהומות.
שימוש בעולם > בצ'ילה

בשנת 1989, בתקופת הדיקטטורה הצבאית בצ'ילה בראשותו של אוגוסטו פינושה, הופעלו רכבי מכת"ז של בית אלפא נגד מפגינים.
שימוש בעולם > בבורונדי

ארגון אמנסטי אינטרנשיונל מצא כי בבורונדי נעשה שימוש במכת"ז מתוצרת קיבוץ בית אלפא בעימותים בין המשטרה למתנגדי הממשלה במהלך המשבר הפוליטי בבורונדי (2015–2018) (אנ'). שר הפנים של בורונדי אף ביקר בקיבוץ ב-5 ביולי 2013, לצורך הדגמה של פעולת המכת"ז.
שימוש בעולם > בזימבבואה

בשנת 2001 חתם קיבוץ בית אלפא על הסכם עם משטרת זימבבואה לרכישת 30 רכבי מכת"ז, במסגרת היערכותה לבחירות לנשיאות המדינה באפריל 2002. משרד החוץ מנעה את הרכישה במסגרת עיצומים בינלאומיים נגד הרודן רוברט מוגאבה, והורה למשרד הביטחון לא לתת למפעל את האישורים הדרושים. זימבבואה רכשה אותם לבסוף מספקים אחרים.
שימוש בעולם > בדרום קוריאה

בשנת 1989 מכר בית אלפא רכבי מכת"ז לפיזור הפגנות הסטודנטים נגד המשטר.
בשנת 2015 נפגע מפגין בדרום קוריאה מזרם מכת"ז בהפגנות נגד הנשיאה פאק גון-הייה, ומת לאחר שהיה בתרדמת כמעט שנה.
שימוש בעולם > בקולומביה

באירועי המחאה בקולומביה (2021) נעשה שמוש במכת"ז בעקבות הפגנה שהסלימה לאלימות ולהרג בעקבות נטל המס הגובר.
שימוש בעולם > בארצות הברית

תותחי מים על משאיות וצינורות אש המשמשים כתותחי מים מאולתרים, היו בשימוש נרחב בארצות הברית במהלך שנות השישים הן לשליטה על מהומות והן לדיכוי צעדות זכויות אזרח שלוות. בין השאר השימוש הידוע לשמצה שעליו הורה יוג'ין "בול" קונור, פוליטיקאי שכיהן כנציב ביטחון הציבור בעיר בירמינגהם, אלבמה בשנת 1963. צילומי החדשות של האירוע בהם המשטרה מפנה תותחי מים וכלבי משטרה על אזרחים, גם מפגינים וגם צופים, כולל ילדים עד גיל שש, נתפסו כמזעזעים ולא הולמים, ועזרו להפנות את אהדת הציבור לכיוון זכויות האזרח. מאז נעשה בהם שימוש מועט בארצות הברית. תותחי מים שימשו בנובמבר 2016 במהלך הפגנות נגד פריסת צינור נפט בדקוטה. באוגוסט 2020 הציע הסנאטור פלויד פרוזנסקי להשתמש בתותחי מים נגד מפגינים בפורטלנד.
ראו גם

אמצעים לפיזור הפגנות (אלפ"ה)
בואש (אמצעי לפיזור הפגנות)
סקוטר בראון

| --- | --- |

בראון, 2020
 לידה:  18 ביוני 1981 (בן 43) ניו יורק, ארצות הברית 
 שם לידה:  סקוט סמואל בראון
 מוקד פעילות:  ארצות הברית ארצות הברית
 תקופת הפעילות:  מ-2003
 מקום לימודים:  אוניברסיטת אמורי, תיכון גריניץ' 
 עיסוק:  מנהל מוזיקלי, סוכן טאנלטים
 סוגה:  פופ • היפ הופ • R&B
 שפה מועדפת:  אנגלית 
 חברת תקליטים:  ריימונד בראון מדיה גרופ 
 שיתופי פעולה בולטים:  ג'סטין ביבר, אריאנה גרנדה, דמי לובאטו, אשר, קניה וסט
 בת זוג:  יעל כהן (אנ') (2014–2022)
 מספר צאצאים:  3
 פרסים והוקרה:  • "פרס מגילת הזכויות", האיגוד האמריקאי לחירויות אזרחיות (2012) • מאה האנשים המשפיעים ביותר בעולם, מגזין טיים (2013) • שער בילבורד (2013) • פרס "מנהל הכישרונות הטוב ביותר", תעשיית המוזיקה הבינלאומית (אנ') (2016) • מועמד פרס גראמי (2017) • שער וראייטי (2017) • שער גרטיטוד (2017) • פרס "מיוזיק ביז" (2018) • "פרס הומניטרי", להציל את הילדים ארצות הברית (אנ') (2018) • "פרס היכל התהילה של מידם" (אנ') (2019) • "פרס ג'פרסון לשירות הציבור" (אנ') (2019) • 40 Under 40, פורצ'ן (2020) • "איל המוזיקה של השנה", וראייטי (2021) • 500 אנשי העסקים המשפיעים, וראייטי (2023)
 scooterbraun.com
 פרופיל ב-IMDb
 חתימה:  
 
סקוט סמואל "סקוטר" בראון (באנגלית: Scott Samuel "Scooter" Braun; נולד ב-18 ביוני 1981) הוא מפיק, מנהל מוזיקלי, יזם, אמרגן ואיש עסקים יהודי-אמריקאי. ידוע בעיקר בשל תפקידיו כמנהל של אמנים מהמפורסמים בעולם, ביניהם ג'סטין ביבר אותו גילה בשנת 2008, אריאנה גרנדה, דמי לובאטו, קניה וסט, ג'יי באלווין, אוזונה, בלאק אייד פיז, דייוויד גואטה ואחרים. בראון הוא המייסד של SB Projects, סקול בוי רקורדס (אנ'), Ithaca Ventures, מייסד-שותף של TQ Ventures, ריימונד בראון מדיה גרופ (RBMG) (אנ'), Mythos Studios, בעלים-שותף של 100 Thieves והמנכ"ל של HYBE-America, הסניף בצפון אמריקה של חברת הבידור הדרום קוריאנית ביג היט מיוזיק.
קורות חיים

נולד ב-18 ביוני 1981 בניו יורק שבארצות הברית, להורים יהודים-קונסרבטיביים, ארווין וסוזן (לבית שלוסל). הוריו של ארווין חיו בהונגריה עד שנת 1956, אז היגרו לארצות הברית. ארווין גדל בקווינס, והפך לרופא שיניים, סוזן שלוסל בראון הייתה אורתודנטית. לאחר שהזוג התחתן, הם התיישבו בקוס קוב, קונטיקט, וכעבור זמן עברו לניו יורק.
קורות חיים > התחלת קריירה

בזמן שלמד באוניברסיטת אמורי שבאטלנטה, החל בראון לארגן מסיבות סטודנטים, ובשנת 2002 נשכר לתכנן מסיבות אפטר שאליהן הביא את הראפר לודאקריס. בעקבות כך הציע לו ג'רמיין דופרי, המנהל של So So Def Records, להצטרף לחברה כמנהל שיווק. תחת So So Def Records הפיק בראון הופעות למשחק האולסטאר של ה-NBA ומסיבות אפטר בסבב ההופעות The Onyx Hotel Tour של הזמרת בריטני ספירס.
בשנת 2003 עזב את So So Def Records והקים עסק שיווק משלו, וחתם על חוזה שבו הפיק את הקליפ "Two Miles in Hour" של לודאקריס.
קורות חיים > שיתוף פעולה עם ג'סטין ביבר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר שצפה בטעות באחד הסרטונים של ביבר ביוטיוב החליט בראון לאתר את מקום התיאטרון בו התקיימה התחרות מסרטון ההופעה, ומשם הוא יצר קשר עם בית הספר בו למד ביבר, עד שלבסוף הצליח ליצור קשר עם אמו פטי מלט. לאחר שכנועים רבים הסכימה פטי להזמנה שלו להטיס את ביבר לאטלנטה שבג'ורג'יה, ומבלי התחייבויות קודמות, כדי להקליט הקלטות דמו. שבוע לאחר מכן ביבר הוזמן לשיר בפני אשר וג'סטין טימברלייק, ושניהם הראו בו עניין, כשאמנם ביבר הוחתם לבסוף בחברת ההפקה המשותפת לאשר ובראון RBMG. לאחר מכן, ובעזרתו של אשר, חברת התקליטים "איילנד רקורדס" הסכימה לקחת עליו חסות ובאוקטובר 2008 החתימה את ביבר. בעקבות זאת ביבר ופטי עברו לאטלנטה כדי שיוכל להמשיך לעבוד ולקדם את הקריירה המוזיקלית המתפתחת שלו.
קורות חיים > SB Projects

בשנת 2007 הקים בראון את חברת SB Projects, חברת הפקה ושיווק בה הפיק בין השאר את סקול בוי רקורדס, SB Management ו-Sheba Publishing.
בתחילת 2013 הוחתמה הזמרת אריאנה גרנדה אצל בראון וב-2016 אישר הלייבל של גרנדה, כי בראון שימש כמנהל הראשי שלה וטיפל בכל ההיבטים של הקריירה שלה.
בנוסף החברה הפיקה קמפיינים בטלוויזיה, מיתוג, עסקאות רישוי מוזיקה וחסויות לסיבובי הופעות - ביניהם לסיבוב ההופעות של ג'סטין ביבר Purpose World Tour‏ (2016–2017).
החברה בבעלותו גם הייתה המתווכת בשותפות בין קניה וסט למותג הסניקרס, אדידס.
קורות חיים > Ithaca Holdings

בשנת 2010 גייסה Ithaca Holdings, חברת ההשקעות של בראון, 120 מיליון דולר עבור קרנות הון סיכון עבור השקעות באובר, ספוטיפיי, Editorialist ועוד.
ב-2018 דווח כי החברה תשקיע ב-GoodStory Entertainment – שיתוף פעולה בין בראון ו-J.D. Roth, ברכישות של סרטים ללא תסריט, וסרטים דוקומנטריים.
ב-2 באפריל 2021 הודיעה חברת ביג היט אנטרטיינמנט הדרום קוריאנית כי תרכוש את חברת Ithaca Holdings של בראון וקרלייל דרך חברת הבת הייב אמריקה, בעסקה המוערכת בכמיליארד דולר. כחלק מהמכירה, בראון יהפוך למנכ"ל הייב אמריקה ויצטרף לדירקטוריון של ביג היט.
קורות חיים > המחלוקת עם טיילור סוויפט

ב-30 ביוני 2019 רכש בראון את המאסטרינג על ששת אלבומי האולפן הראשונים של טיילור סוויפט, כחלק מרכישתו של חברת ביג משין רקורדס, חברת התקליטים לשעבר של סוויפט. טיילור גינתה את העסקה בכמה צורות ואף גינתה את בראון אישית ותיארה אותו כ"בריון ומניפולטיבי". בתגובה, מנכ"ל ביג משין לשעבר, סקוט בורצ'טה, הצהיר כי לסוויפט הייתה הזדמנות לקנות את המאסטרינג, אך היא "בחרה לעזוב", תוך שערער על טענותיה העובדתיות.
סוויפט וביג משין חוו סדרה של סכסוכים: היא טענה כי נאסר עליה לבצע את שיריה במהלך טקס פרסי המוזיקה האמריקאית 2019 ובמהלך צילומי הסרט התיעודי "Miss Americana"‏ (2020). כמו כן, יצא אלבום ההופעה, "Live from Clear Channel Stripped 2008", בניגוד לרצונה, תוך שקראה להחרים אותו ובעקבות כך ספג כישלון מסחרי. סוויפט הצהירה שהיא תקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. החל מפברואר 2021, הודיעה על יציאתה של "Fearless (Taylor's Version)", הקלטה חוזרת של אלבומה "Fearless" משנת 2008, כמו גם ההקלטה החוזרת הראשונה שיצאה במסגרת הקלטת ששת אלבומיה הראשונים.
בראון טען שקיבל "איומי מוות" ממעריציה של סוויפט, והפציר בה לקיים עמו שיחה בעניין. באפריל 2020, ביג משין הוציאה את "Live from Clear Channel Stripped 2008", אלבום הופעה במסגרתו הוקלטה הופעתה של סוויפט ב-Clear Channel, משנת 2008. סוויפט אמרה שהיא לא אישרה את ההוצאה הזו וכינתה את המאורע כ"אירוע של תאוות בצע" ו"חסר בושה". באוקטובר מכר בראון את המאסטרינג, הקליפים ושאר היצירות האמנותיות של סוויפט לשמרוק הולדינגס, תמורת 300 מיליון דולרים. היא טענה כי בראון הציע לה הזדמנות לרכוש את המאסטרס, בתנאי שתחתום על הסכמים שנויים במחלוקת. היא גם דחתה את הצעתה של חברת שמרוק הולדינגס להיות שותפה לכך, בנימוק שבראון ימשיך להרוויח כספים מיצירותיה המוזיקליות.
בין תומכיו של בראון נמנו נמנו ג'סטין ביבר ודמי לובאטו, שהאמינו שבראון הוא "איש בעל אופי טוב".
קורות חיים > שיתוף פעולה עם אולפני מארוול

בשנת 2018 דיווח הניו יורק טיימס כי בראון הצטרף לדייוויד מייזל, היו"ר המייסד של אולפני מארוול, כדי להקים את אולפני Mythos להפקת זיכיונות לסרטים בפורמטים לייב אקשן והנפשה.
חיים אישיים > מערכות יחסים

ב-2013 החל בראון לצאת עם יעל כהן (אנ'), יזמית ואשת עסקים קנדית-דרום אפריקאית יהודייה. הם נישאו ב-6 ביולי 2014, בחתונה יהודית שהתקיימה בוויסלר, קולומביה הבריטית שבקנדה בבית הוריה של כהן.
לזוג נולדו שלושה בנים; ג'אגר ג'וזף, לוי מגנוס והארט ויולט. לאחר שבע שנות נישואים, ביולי 2021 הגיש בראון בקשת גירושין ובספטמבר 2022 הגיעו השניים להסדר כי בראון ישלם לגרושתו 20 מיליון דולר בנוסף לדמי המזונות.
חיים אישיים > מגורים

בספטמבר 2021 קנה בראון בית בברנטווד, קליפורניה. הבית עוצב על ידי הארכיטקט נואה ווקר ושוויו מוערך בכ-65 מיליון דולר.
חיים אישיים > פעילות פוליטית

בראון תומך במפלגה הדמוקרטית. בשנת 2015 אירח בביתו גיוס תרומות עבור הילרי קלינטון, וב-2019 עבור קמלה האריס.
מאז טבח שבעה באוקטובר ובמהלך מלחמת חרבות ברזל, בראון התגייס לצד מדינת ישראל ופעל דרך הרשתות החברתיות להסברה בעד ישראל, לשחרור החטופים, ונגד ארגון הטרור חמאס ותנועות אנטישמיות. ב-29 באוקטובר, פרסם פוסט שזכה לפרסום רב, אודות המלחמה ועל כך שהוא "יהודי גאה". ב-9 בנובמבר, חשף קעקוע חדש של מגן דוד.
חיים אישיים > קרבה ליהדות

בגיל שמונה ימים הוריו של בראון ערכו לו ברית מילה והעניקו לו את שמו היהודי, שמואל בן אליעזר. הוא נמנע מאכילת בשר בחלב ואף חשף בריאיון כי בעקבותיו ג'סטין ביבר החל לקרוא את קריאת שמע לפני כל תחילת הופעה.
הישגים ופרסים

בשנת 2012 זכה בפרס מגילת הזכויות של האיגוד האמריקאי לחירויות אזרחיות על "עבודה יוצאת דופן לשמירה על חירויות האזרח ושוויון זכויות". בשנת 2013 נכלל בראון ברשימת טיים 100 של מגזין טיים המציינת את מאה האנשים המשפיעים ביותר בעולם. באפריל של אותה שנה הופיע על שער מגזין בילבורד לצידם של גאי אוזארי (אנ') וטרוי קרטר.
בשנת 2016 זכה בפרס "מנהל הכישרונות הטוב ביותר" בטקס "International Music Industry Awards". וכמו כן, בשנת 2017 אף היה מועמד לפרס גראמי. בנובמבר 2017 הופיע בראון על שער גיליון "Hitmakers" של מגזין וראייטי, ובאפריל על שערו של גיליון "Gratitude" של מגזין Gratitude. בנוסף, הוא זכה בפרס Music Biz לשנת 2018 ובפרס ההומניטירי של "Save the Children USA" (אנ') אותו התעקש לחלוק עם הראפר בן בי (אנ').
בינואר 2019 היה לאדם הראשון שזה ב"פרס היכל התהילה של מידם" (אנ'). ובמרץ 2019 זכה להכרה לאומית בטקס פרסי ג'פרסון לשירות הציבור בניו יורק.
בשנת 2020 נכלל לראשונה ברשימת "40 Under 40" של מגזין פורצ'ן בקטגוריית מדיה ובידור. בשנת 2021 זכה בתואר "איל המוזיקה של השנה" של מגזין וראייטי.
פילמוגרפיה

במהלך השנים הפיק בראון מספר סרטים, רובם תיעודיים, שהמצליח שביניהם הוא "Justin Bieber: Never Say Never", הסרט הדוקומנטרי הראשון על ג'סטין ביבר, שעלויותיו עלו על 13 מיליון דולר ורווחיו היו מעל 100 מיליון דולר. ב-2011 דיווח MTV על הסרט כ”אחד מסרטי המוזיקה התיעודיים הרווחיים ביותר בהיסטוריה”.
|  שנה |  סרט |  תפקיד |  הערות |
| --- | --- | --- | --- |
| 2011 | Justin Bieber: Never Say Never | יוצר | הופעת קמע |
| 2013 | ג'סטין ביבר: Believe | מפיק | סרט דוקומנטרי |
| 2014–2018 | Scorpions | מפיק בפועל | סדרת טלוויזיה |
| 2015 | ג'ם וההולוגרמות | מפיק מוזיקלי | דרמה מוזיקלית |
| 2016 | פרסי המוזיקה של רדיו דיסני | מפיק בפועל | סדרת טלוויזיה |
| 2020 | קארמה | שותף ליצירה | סדרת טלוויזיה |
| 2020 | ג'סטין ביבר: עונות | משתתף | סדרה דוקומנטרית |
| 2021 | ג'סטין ביבר: העולם שלנו | משתתף | סדרה דוקומנטרית |
| 2020–2022 | דייב | מפיק בפועל | סדרת טלוויזיה |
| 2021 | דמי לובאטו: לרקוד עם השטן | מפיק | סדרה דוקומנטרית |
אמנים תחת ייצוגו

רשימה נבחרת של אמנים ואמניות תחת ייצוגו, בעבר ובהווה, של בראון (לפי סדר ה-א' ב').
אווה מקס
אוזונה
אידינה מנזל
אנדרו ואט
אריאנה גרנדה
אשלי גרהאם
אשר רות (אנ')
בייבי ג'ייק (אנ')
בלאק אייד פיז
ג'יי באלווין
ג'נה ריין (רו')
ג'סטין ביבר
גונאר גהל (אנ')
דה נוקס (אנ')
דה קיד לארוי
דייוויד גואטה
דמי לובאטו
דן + שי
האופרה הסקרלטית (אנ')
הוונטד
הילרי דאף
וואי ג'י
טורי קלי
ליל דיקי
מדיסון ביר
מרטין גריקס
סושיאל האוס (אנ')
סטיב אנג'לו (אנ')
סי אל (אנ')
סיי
ספנסר לי באנד
עדן
פול פוגבה
פוש בייבי (אנ')
קאלי
קאליסטה קלארק (אנ')
קארלי ריי ג'פסן
קוואבו
קלי רולנד
קניה וסט
האווי מנדל

| --- | --- |

מנדל, 2020
 לידה:  29 בנובמבר 1955 (בן 69) טורונטו, אונטריו
 שם במה:  האווי מנדל
 מדינה:  קנדה קנדה
 תקופת הפעילות:  מ-1978
 מקום לימודים:  תיכון ז'ורז' ואניה  תיכון ניוטונברוק  המכון הקולגיאלי הרבורד  William Lyon Mackenzie Collegiate Institute 
 מספר צאצאים:  3 
 פרסים והוקרה:  שדרת הכוכבים של קנדה (2009)  כוכב בשדרת הכוכבים בהוליווד 
 פרופיל ב-IMDb
 
האוורד מייקל מנדל (באנגלית: Howard Michael Mandel; נולד ב-29 בנובמבר 1955) הוא קומיקאי, שחקן ומגיש טלוויזיה יהודי-קנדי.
משנת 1982 עד שנת 1988 כיכב בסדרת הדרמה האמריקאית "St. Elsewhere". מינואר 2010 משמש שופט בתוכנית המציאות America's Got Talent. ומאז 2022  הוא הנחה את  Canada's Got Talent.
הוא הנחה את תוכנית המשחקים Deal or No Deal של רשת NBC האמריקאית ומאוחר יותר CNBC, כמו גם את מקביליתה של התוכנית הקנדית-אנגלית. ובשנת 2022, הוא החל להנחות את העונה הראשונה של תוכנית המשחק Bullsh*t the Game Show של נטפליקס.
ביוגרפיה > ראשית חייו

מנדל נולד וגדל בשכונת ווילודייל שבטורונטו, אונטריו. אבותיו היגרו ממזרח אירופה. אביו היה יצרן תאורה וסוכן נדל"ן. בנעוריו סולק מהתיכון בו למד בעקבות חיקוי של אחד מאנשי הצוות. עבד בצעירותו במכירת שטיחים. מנדל החל את קריירת הסטנד-אפ שלו במועדון הקומדיה יוק יוק בטורונטו, שם זכה להצלחה גדולה.
ביוגרפיה > קריירה

ב-2004 שיחק בסרט הקנדי "קראון הייטס" המביים את המהומות שפרצו בשכונת קראון הייטס ב-19 באוגוסט 1991.
בשנת 2022 הוא היה מנחה של תוכנית טלוויזיה "אמת או שקר: השעשועון".
זרם קליפורניה

זרמים עיקריים במערכת הזרם של קליפורניה: זרם קליפורניה (הקו הכחול האנכי העבה), זרם סילון החוף, זרם דיווידסון וזרם המשנה של קליפורניה, והזרם הנגדי של דרום קליפורניה.
זרם קליפורניה הוא זרם מים קרים באוקיינוס השקט שנע דרומה לאורך החוף המערבי של צפון אמריקה, מתחיל בדרום קולומביה הבריטית ומסתיים בדרום באחה קליפורניה הדרומית. הוא נחשב לזרם גבול מזרחי בשל השפעת קו החוף של צפון אמריקה על נתיבו. זהו גם אחד מחמישה זרמי חוף עיקריים המזוהים עם אזורי עליית מי עומק חזקים, האחרים הם זרם הומבולדט, הזרם הקנרי, זרם הבנגואלה והזרם הסומלי. זרם קליפורניה הוא חלק מהזרם הצפוני של האוקיינוס השקט, זרם מתערבל גדול המצוי באגן הצפוני של האוקיינוס השקט.
מתחם שימור הזרם של קליפורניה הוא קבוצה של אזורים ימיים מוגנים המוגדרים על ידי הממשל הפדרלי, שנמצאת ברשימת אתרי מורשת עולמית זמניים של אונסק"ו מאז 2017, הכוללת את האזורים הבאים שנמצאים לאורך הזרם: חוף הים הלאומי פוינט רייס, אזור הפנאי הלאומי של שער הזהב, מפרץ מונטריי, ועוד.
תכונות פיזיקליות

התנועה של זרמי אלסקה והאוקיינוס הצפוני דרומה לאורך החוף המערבי גורמת לטמפרטורות אוקיינוס קרירות בהרבה מאשר בקווי רוחב דומים בחוף המזרחי של ארצות הברית, שם זרמי האוקיינוס מגיעים מהים הקריבי ומהאוקיינוס האטלנטי הטרופי. זרם האוקיינוס הקריר יותר לאורך החוף המערבי גורם גם לטמפרטורות הקיץ להיות קרות יותר בחוף המערבי בהשוואה לחוף המזרחי. לדוגמה, סן פרנסיסקו נשארת לעיתים קרובות מתחת ל-21 מעלות צלזיוס בקיץ, בעוד שבוירג'יניה ביץ', קרוב לאותו קו רוחב, יש טמפרטורות גבוהות מעל 27 מעלות צלזיוס בקיץ.
בנוסף, מתרחשת עלייה נרחבת של מים תת-קרקעיים קרים יותר, הנגרמת על ידי הרוחות הצפון-מערביות הרווחות הפועלות דרך אפקט אקמן. הרוחות מובילות מים עיליים מימין לזרימת הרוח, כלומר מהחוף, השואבת מים מלמטה כדי להחליף אותם. העלייה מקררת עוד יותר את זרם קליפורניה הקריר ממילא. זהו המנגנון שמייצר את ערפל החוף האופייני לקליפורניה ואת מי האוקיינוס הקרירים. כתוצאה מכך, טמפרטורות הגלישה באוקיינוס קרות הרבה יותר לאורך החוף השקט מאשר החוף האטלנטי. לדוגמה, טמפרטורת פני הים הממוצעת של יולי בניו יורק בקו הרוחב 40.7 הוא 23 מעלות צלזיוס, בעוד שבאותו קו הרוחב באוריקה, קליפורניה הוא 14 מעלות צלזיוס. ככזה, טמפרטורות הגלישה באוקיינוס הן רק לעיתים רחוקות מעל 21 מעלות צלזיוס במהלך הקיץ לאורך החוף הדרומי של קליפורניה, בעוד שהם לרוב מעל 27 מעלות בחוף המזרחי מצפון קרוליינה ודרומה לה.
המים הקרים פוריים ביותר בשל עליית מי העומק, אשר מעלה אל פני השטח משקעים עשירים בחומרי מזון, התומכים באוכלוסיות גדולות של לווייתנים, עופות ים ודיג. רוחות בכיוון ובעוצמה המתאימים כדי לגרום לעלייה נפוצות יותר בנוכחות זרמי גבול מזרחיים, כמו זרם קליפורניה. ייצור הפיטופלנקטון גדל באופן דרמטי באזורים אלה, מכיוון שהמים העשירים בחומרי מזון השוכנים מתחת לשכבת המים העליונה קרובים יחסית לפני השטח ולכן הם עולים בקלות. מדענים במכון סקריפס לאוקייונגרפיה טענו ב-2011 כי טמפרטורת השטח הממוצעת של המים במזח סקריפס עלתה בכמעט 3 מעלות מאז 1950.
מדידות עם מכשירים רלוונטיות לזרם זה נעשו מאז 1946. לפני תאריך זה, יש להסיק את תנועת ומצבם התזונתי של המים באמצעות נתונים ממקורות היסטוריים. דוגמה אחת לכך היא יחסי איזוטופים חנקן באצות מאקרו.